Era farmacia, totun, ère plia de gent, e pro trabalh auec entà des.heir-se deth senhor Tuvache, qu’auie pòur qu’era sua hemna non cuelhesse ua pneumonia per çò deth costum qu’auie d’escopir en cendre; de Binet, que a viatges experimentaue ua hame de lop; dera senhora Caron, qu’auie piquèra; de Lheureux, qu’auie rodaments de cap; de Lestiboudois, que se planhie de reüma; dera senhora Lefrançois, qu’auie piròsi.